მოხსენება თემაზე: - „ოქროს საწმისის მითი, როგორც სექსუალური ენერგიის ტრანსფორმაციის რუკა“
2014-10-30 07:42 (Asia/Dubai)
4 ნოემბერს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – Sapere Aude – ფარგლებში, მოხსენებას გააკეთებს პოეტი და თეატრის არტისტი დავით ჩიხლაძე. მოხსენების თემაა „ოქროს საწმისის მითი, როგორც სექსუალური ენერგიის ტრანსფორმაციის რუკა“.
დასწრება თავისუფალია.

შეხვედრების სერია - გენდერული განსხვავებები და თანასწორობა
2014-10-30 10:32
ილიას სახელმწიფო უნივერსიტეტი იწყებს შეხვედრების სერიას თემაზე გენდერული განსხვავებები და თანასწორობა. შეხვედრები გაიმართება ყოველ პარასკევს, 19:00 საათზე, ილიაუნის წიგნის სახლში „ლიგამუსი“.
პროექტის ფარგლებში პირველი შეხვედრა გაიმართება 31 ოქტომბერს, 19:00 საათზე. შეხვედრაზე ვისაუბრებთ პროექტის იდეაზე, მის საჭიროებაზე და ერთად განვსაზღვრავთ მომდევნო შეხვედრების თემებსა და ფორმატს.
შეხვედრები გაიმართება დისკუსიის ფორმატში, რომელში ჩართვაც შეეძლება ნებისმიერ დამსწრე ადამიანს. შეხვედრებზე შესაძლებლობა გექნებათ, მოუსმინოთ საინტერესო მოხსენებებს და გაეცნოთ მსოფლიო პრაქტიკებს.
შეხვედრებზე დასასწრებად ვიწვევთ თემასთან დაკავშირებული პრობლემატიკით დაინტერესებულ ნებისმიერ პირს.
პირველი შეხვედრის დრო: 31 ოქტომბერი, 19:00 საათი
ადგილმდებარეობა: წიგნის სახლი „ლიგამუსი“
დასწრება თავისუფალია.
ილიას სახელმწიფო უნივერსიტეტი მზადაა, ყოველ პარასკევს დაუთმოს ”ლიგამუსის” სივრცე ამ თემით დაინტერესებულ და მასზე მომუშავე ადამიანებს. თუ გსურთ, საჯარო მოხსენების გაკეთება ან აღნიშნულ პრობლემატიკაზე დისკუსიის მოწყობა, მოგვწერეთ info@iliauni.edu.ge.
დამატებითი ინფორმაციისთვის დაუკავშირდით თამთა კუხალეიშვილს – tamta.kukhaleishvili@iliauni.edu.ge

ბენდ AUDITORIUM A-ის კონცერტი
2014-10-30 11:27
5 ნოემბერს, ოთხშაბათს, 19:00 საათზე, ილიაუნის თეატრის დარბაზში გაიმართება ბენდ AUDITORIUM A-ის კონცერტი.
ბენდი ახლად შექმნილია და უკრავს საკუთარ კომპოზიციებს თანამედროვე ჯაზის სტილში. მისი ერთ-ერთი წევრი, დანიელ ადიკაშვილი (დრამი), ილიაუნის მუსიკის ცენტრის სტუდენტია. მასთან ერთად უკრავენ: ზურა სიმონიშვილი (გიტარა), ნიკა გაბაძე (გიტარა) და სანდრო კვაჭაძე (ბასი).
დასწრება თავისუფალია.

ბანკი რესპუბლიკა ილიაუნის ბიზნესის სკოლაში
2014-11-03 07:48
4 ნოემბერს, 12:00 საათზე, ილიას სახელმწიფო უნივერსიტეტის E 207 აუდიტორიაში, ბანკი რესპუბლიკა ილიაუნის ბიზნესის სკოლის სტუდენტებს გააცნობს 15 ანაზღაურებად ვაკანსიას. შედგება გასაუბრება სტუდენტებთან. გასაუბრებისას სტუდენტებმა თან უნდა იქონიონ თავიანთი რეზიუმეები.
შეხვედრის დრო: 4 ნოემბერი, 12:00 საათი
ადგილმდებარეობა: E 207 აუდიტორია

საინფორმაციო შეხვედრა - ერაზმუს მუნდუსის გაცვლითი პროგრამა
2014-11-03 07:59
მოგესალმებით და გაცნობებთ, რომ 2014 წლის 6 ნოემბერს, 16:00 საათზე, ილიას სახელმწიფო უნივერსიტეტის G106 აუდიტორიაში გაიმართება Erasmus Mundus-ის მეორე აქტივობის პროექტის MID, EUROEAST, HUMERIA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების, მაგისტრანტების, დოქტორანტებoს, პოსტ-დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად. კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:
MID 2014 წლის 2 დეკემბერი
EUROEAST 2015 წლის 12 იანვარი
HUMERIA 2014 წლის 23 დეკემბერი
დამატებითი შეკითხვების შემთხვევაში მოგვმართეთ ილიას სახელმწიფო უნივერსიტეტის საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა:
mid@iliauni.edu.ge
euroeast@iliauni.edu.ge
humeria@iliauni.edu.ge

მემორანდუმი ლიბერთი ბანკთან
2014-11-03 08:18
5 ნოემბერს, 14:00 საათზე, ილიას სახელმწიფო უნივერსიტეტის E 406 აუდიტორიაში, ლიბერთი ბანკის კვირეულის ფარგლებში ლიბერთი ბანკსა და ილიაუნის ბიზნესის სკოლას შორის გაფორმდება ურთიერთთანამშრომლობის მემორანდუმი.
მემორანდუმი ითვალისწინებს მაღალკვალიფიციური ექსპერტების მონაწილეობით ერთობლივი ლექცია-სემინარებისა და სამეცნიერო კონფერენციების ჩატარებას; ასევე – “ლიბერთი ბანკის” ცალკეულ პროექტებში ბიზნესის სკოლის სტუდენტების ჩართვას მათი სტაჟირებისა და კვალიფიკაციის ამაღლების მიზნით.
მემორანდუმის გაფორმების დრო: 5 ნოემბერი, 14:00 საათი
ადგილმდებარეობა: E 406 აუდიტორია, ილიას სახელმწიფო უნივერსიტეტი

ლექცია კომერციული ბანკების შესახებ
2014-11-03 08:19
6 ნოემბერს, 11:00 საათზე, ილიას სახელმწიფო უნივერსიტეტის E 407 აუდიტორიაში, ლიბერთი ბანკის კვირეულის ფარგლებში, მაია მელიქიძე და დავით მელიქიძე წაიკითხავენ საჯარო ლექციას თემაზე – „კომერციული ბანკები, მათი როლი ეკონომიკაში და საბანკო სექტორი საქართველოში”. ლექციაზე განხილული იქნება სამი უმსხვილესი ბანკი საქართველოში: ლიბერთი ბანკი, თი ბი სი ბანკი და საქართველოს ბანკი.
ლექციაზე დასწრება თავისუფალია.
ლექციის დრო: 6 ნოემბერი, 11:00 საათი
ადგილმდებარეობა: E 407 აუდიტორია, ილიას სახელმწიფო უნივერსიტეტი

სტუდენტების სტაჟირება ლიბერთი ბანკში
2014-11-03 08:20
6 ნოემბერს, 12:00 საათზე, ილიას სახელმწიფო უნივერსიტეტის E 207 აუდიტორიაში, ლიბერთი ბანკის კვირეულის ფარგლებში, შედგება ლიბერთი ბანკის წარმომადგენლების შეხვედრა სტუდენტებთან. შეხვედრის თემაა სტუდენტების სტაჟირება. ”ლიბერთი ბანკსა” და ილიაუნის ბიზნესის სკოლას შორის გაფორმებული ურთიერთთანამშრომლობის მემორანდუმის თანახმად, ბიზნესის სკოლის სტუდენტებს საშუალება ეძლევათ, სტაჟირება გაიარონ ლიბერთი ბანკში ბანკის მიერ წარმოდგენილი ვაკანსიების შესაბამისად. შეხვედრაზე სტუდენტებმა თან უნდა იქონიონ თავიანთი რეზიუმეები.
შეხვედრის დრო: 6 ნოემბერი, 12:00 საათი
ადგილმდებარეობა: E 207

ლიბერთი ბანკის ბიზნესინკუბატორი
2014-11-03 08:21
7 ნოემბერს, 13:00 საათზე, ილიას სახელმწიფო უნივერსიტეტის E 406 აუდიტორიაში, ლიბერთი ბანკის კვირეულისფარგლებში, შედგება ლიბერთი ბანკის ბიზნესინკუბატორის წარმომადგენლების საინფორმაციო სახის შეხვედრა ილიაუნის ბიზნესის სკოლის სტუდენტებთან. შეხვედრაზე სტუდენტებს გაეცნობიან ლიბერთი ბანკის საქმიანობას, მათ აქამდე განხორციელებულ პროექტებსა და სამომავლო გეგმებს.
შეხვედრაზე დასწრება თავისუფალია.
შეხვედრის დრო: 7 ნოემბერი, 13:00 საათი
ადგილმდებარეობა: E 406 აუდიტორია, ილიას სახელმწიფო უნივერსიტეტი

ორჰან ფამუქის ”შავი წიგნი” ლიტერატურულ კლუბში
2014-11-03 12:02
6 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, გიწვევთ ილიაუნის ლიტერატურული კლუბის მორიგ შეხვედრაზე. მთარგმნელი, თამარ ალფენიძე, ნობელიანტი მწერლის, ორჰან ფამუქის, რომანის – ”შავი წიგნის” – შესახებ ისაუბრებს. ნობელის პრემია მწერალმა სწორედ ”შავი წიგნისთვის “ მიიღო.
ისლამის მიხედვით, შავი წიგნი ცოდვებისგან გაშავებული ადამიანის ცხოვრების სახეა, ცოდვების წიგნია. ორჰან ფამუქმა გამოიყენა ფიოდორ დოსტოევსკის წიგნიდან „ძმები კარამაზოვები“ ერთი თავი – ლეგენდა დიდ ინკვიზიტორზე – და მასზე ააგო „შავი წიგნის“ ესქატოლოგიური იდეა. ფიოდორ დოსტოევსკიმ თავისი ეპოქის სულიერად დაცემული ადამიანის სახე დაგვიხატა – „დამაპურე და მხოლოდ მერე მომთხოვე სათნოება“, ორჰან ფამუქმა კი „პოსტმოდერნისტული“ ადამიანის სული წარმოაჩინა – ის კლავს მესიას, მხსნელს.
ადამიანი, რომელმაც სული გაამატერიალურა, მესიისგან მხოლოდ საკუთარი სიცრუის გამართლებას ითხოვს.
ორჰან ფამუქს კაცობრიობის არსებობის ყველაზე მნიშვნელოვანი საკითხი აქვს წამოწეული „შავ წიგნში“. ეს არის ბრძოლა ადამიანში ღვთიურ საწყისსა და დაცემულს შორის, სადაც „ეშმაკი ებრძვის ღმერთს და ბრძოლის ველი ადამიანთა გულებია“.
დასწრება თავისუფალია.
გელით ყველას!

საჯარო ლექცია თემაზე - აგრესია
2014-11-04 07:31, 2014-11-04 07:33
წიგნის სახლში „ლიგამუსი“ გრძელდება შეხვედრების სერია თემაზე – „გენდერული განსხვავებები და თანასწორობა“. შეხვედრების სერიის ფარგლებში, „ფსიქოლოგსტუდენტთა საქველმოქმედო გაერთიანების“ ორგანიზებით, 7 ნოემბერს, 19:00 საათზე, ჩატარდება საჯარო ლექცია თემაზე – აგრესია.
მოწვეული სტუმარი იქნება ფსიქოლოგიის დოქტორი, ილიას სახელმწიფო უნივერსიტეტის პროფესორი რუსუდან მირცხულავა.
ყოველდღიურ ცხოვრებაში თითოეული ჩვენგანი ვაწყდებით დიდი რაოდენობით აგრესიას ოჯახში, სკოლაში, უმაღლეს სასწავლებელში, ქუჩაში და სამეგობრო წრეშიც კი. დღევანდელმა რეალობამ გვიჩვენა, საზოგადოებაში აგრესიის ამ დოზით მატებამ რა შედეგებამდე შეიძლება მიგვიყვანოს. ირღვევა ადამიანის უფლებები, მკვეთრად იმატა ქალებზე ძალადობამ, მკვლელობებმა. ამის მიზეზი შეიძლება იყოს სოციალური, პოლიტიკური, რელიგიური, მენტალური განსხვავებები; სხვადასხვა სოციუმს შორისჰარმონიული თანაცხოვრების შესაძლებლობის დეფიციტი.
სწორედ ამ საკითხებში უკეთ გარკვევისთვის, უპასუხო კითხვებზე პასუხის მოსაძებნად, აგრესიის წინააღმდეგ ბრძოლის მეთოდების შემუშავებისთვის და საზოგადოების როლის მნიშვნელობაზე სასაუბროდ გიწვევთ საჯარო ლექციაზე. ლექციის მეორე ნაწილში დამსწრე საზოგადოებას ექნება საშუალება, ჩაებას თემასთან დაკავშირებულ დისკუსიაში.
დრო: 7 ნოემბერი, 19:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი
დასწრება თავისუფალია.

პროფესორ გეორგ ლომანის საჯარო ლექციები ადამიანის უფლებების შესახებ
2014-11-04 11:36
ილიას სახელმწიფო უნივერსიტეტის სოციალური და კულტურის კვლევების ინსტიტუტის ორგანიზებით, მაგდებურგის უნივერსიტეტის ფილოსოფიის ინსტიტუტის პროფესორი, დოქტორი გეორგ ლომანი 5, 6 და 7 ნოემბერს წაიკითხავს საჯარო ლექციებს ადამიანის უფლებების შესახებ.
ლექცია 1: „ადამიანის უფლებები: განსხვავებული კონცეფციები დაზოგადი ცნება“ („Different Conceptions and a General Concept of HumanRights“)
5 ნოემბერი, 12:00 საათი, აუდიტორია E 235
ლექცია 2: „როგორ დავაფუძნოთ გლობალური სოციალური უფლებები“ („How to justify Global Social Rights“)
6 ნოემბერი, 15:00 საათი, აუდიტორია E 304
ლექცია 3: „ტოლერანტობა და გამოხატვის თავისუფლების უფლება“(„Tolerance and the Right to Freedom of Expression“)
7 ნოემბერი, 15:00 საათი, აუდიტორია E 401
ლექციები ჩატარდება ინგლისურ ენაზე თანმიმდევრული თარგმანით.
დასწრება თავისუფალია.
გეორგ ლომანი ადამიანის უფლებების ერთ-ერთი ყველაზე დაფასებული თეორეტიკოსი და ფუძემდებელია. ის იყო ვენის უნივერსიტეტის ფილოსოფიის ინსტიტუტის მოწვეული პროფესორი; 1996 წლიდან პროფესორია მაგდებურგის უნივერსიტეტის პრაქტიკული ფილოსოფიის კათედრაზე; 2009 წლიდან კი ბილეფელდის უნივერსიტეტის დისციპლინათაშორისი კვლევითი ცენტრის მკვლევარია. გეორგ ლომანი ავტორი და გამომცემელია შემდეგი წიგნებისა:

„დემოკრატიული სამოქალაქო საზოგადოება და სამოქალაქო სიქველეები აღმოსავლეთსა და დასავლეთში“ („Demokratische Zivilgesellschaft und Bürgertugenden in Ost und West“), 2002;
„მნიშვნელობს თუ არა ადამიანის უფლებები უნივერსალურად?დაფუძნება და კითხვის ნიშნის ქვეშ დაყენება“(„GeltenMenschenrechte universal? Begründungen und Infragestellungen“), 2008;
„ადამიანის უფლებები. დისციპლინათაშორისი სახელმძღვანელო“ („Menschenrechte. Ein interdisziplinäres Handbuch“),2012.

გიორგი მაისურაძის საჯარო ლექცია
2014-11-04 12:39, 2014-11-04 12:40
5 ნოემბერს, 19:00 საათზე, წიგნის სახლში „ლიგამუსი“, ილიას სახელმწიფო უნივერსიტეტის სოციალური და კულტურის კვლევების ინსტიტუტი, „საბჭოთა პარადიგმების“ შეხვედრების ციკლის ფარგლებში, გიწვევთ ილიაუნის პროფესორის, გიორგი მაისურაძის, საჯარო ლექციაზე – „სტალინის ორი სხეული. საბჭოთა ”პოლიტიკური თეოლოგიის” ერთი ასპექტი“.

გიგა მამინაშვილის ლექცია
2014-11-05 12:17, 2014-11-05 12:20
12 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, შეხვედრების სერიის – „ფსიქოანალიზი საუნივერსიტეტო სივრცეში“ – ფარგლებში გაიმართება ლექცია თემაზე – “ფსიქოანალიზი, ფსიქოთერაპია და მედიცინა“. შეხვედრას წარუძღვება პარიზის ფსიქოანალიტიკური ფორმაციისა და ფროიდიანული კვლევის ასოციაციის წევრი, ფსიქოლოგი გიგა მამინაშვილი.
ამონარიდი მოხსენებიდან: „ფსიქოთერაპიის ადგილი, ისევე როგორც მისი ფუნქცია, ტექნიკა და ძირითადი თეორიული კონცეპტები ფსიქოანალიზის წიაღში უნდა ვეძიოთ, ფსიქოანალიზისა, რომელიც წარმოიშვა და დღემდე აგრძელებს არსებობას რელიგიის, მედიცინის, ფილოსოფიისა და მაგიის გზაჯვარედინზე ისე, რომ მკაცრად ემიჯნება თითოეულს“.
ლექციაზე დასწრება თავისუფალია.
ლექციის დრო:12 ნოემბერი, 19:00 საათი
ადგილმდებარეობა: წიგნის სახლი ”ლიგამუსი”

ქალთა უფლებების დაცვასთან დაკავშირებულ კვირეული
2014-11-05 12:29
11–დან 14 ნოემბრის ჩათვლით, ილიას სახელმწიფო უნივერსიტეტის E207 აუდიტორიაში, ილიაუნის ბიზნესის სკოლა გეგმავს ქალთა უფლებების დაცვასთან დაკავშირებულ კვირეულს. კვირეულის ფარგლებში ჩატარდება სხვადასხვა სახის ღონისძიებები: სემინარები, საჯარო ლექციები, კონკურსი, ფილმის ჩვენება და დისკუსია. კვირეულის განრიგის შესახებ დამატებითი ინფორმაცია იხილეთ აქ.

სტუდენტური ფესტივალი Make Your Mind Free
2014-11-06 06:40
9 ნოემბერს, 15:00 საათზე, ილიას სახელმწიფო უნივერსიტეტის B 202 აუდიტორიაში, ილიაუნის ტურიზმის კლუბისა და ტურიზმის მენეჯმენტის ცენტრი გიწვევთ სტუდენტურ ფესტივალზე Make Your Mind Free.
ფესტივალი ტურიზმის კლუბისა და ტურიზმის მენეჯმენტის ცენტრის სტუდენტებმა მოამზადეს ღონისძიებებისა და ფესტივალების მენეჯმენტში მასტერკლასის გავლის შემდეგ. მასტერკლასი 28-29 ოქტომბერს ჩატარდა ქართულ-ევროპული მარკეტინგული ასოციაციის ვიცეპრეზიდენტისა და კვლევითი ცენტრის – GFC Company – დირექტორის, იოზეფ მაჰდის ხელმძღვანელობით.
სტუდენტურ სეგმენტზე გათვლილი ფესტივალის ფარგლებში დაგეგმილია არაერთი სახალისო გასართობ-კულტურული აქტივობა: სტუდენტების ნახატების გამოფენა, პოეზიის საღამო, კარაოკე, შეჯიბრება. ფესტივალს ეყოლება ჟიური. საღამო გაფორმდება სტუდენტების მიერ შესრულებული მუსიკალური ნომრებით. ღონისძიება ღიაა ყველა სხვა დაინტერესებული სტუდენტისათვის.
ფესტივალის ჩატარების დრო: 9 ნოემბერი, 15:00-დან 19:00 საათამდე
ადგილმდებარეობა: B 202 აუდიტორია, ილიას სახელმწიფო უნივერსიტეტი

პრეზენტაციას თემაზე - „ქართული კომპანიები სოციალურ მედიაში“
2014-11-06 07:44
10 ნოემბერს, 15:00 საათზე, ილიას E 207 აუდიტორიაში ილიაუნის ბიზნესის სკოლის კვლევითი ცენტრი წარმოგიდგენთ კვლევის პრეზენტაციას თემაზე – „ქართული კომპანიები სოციალურ მედიაში“. მომხსენებელი ნინო ენუქიძე.

ინფორმაციის თავისუფლების რეგულირების ახალი ხედვა
2014-11-06 08:47
7 ნოემბერს, პარასკევს, 16:00-დან 18:00 საათამდე, ილიას სახელმწიფო უნივერსიტეტის G 106 აუდიტორიაში სამართლის სკოლის კონსტიტუციური კვლევების ცენტრი გიწვევთ საჯარო ლექციაზე, რომლის თემაა: „ინფორმაციის თავისუფლების რეგულირების ახალი ხედვა“. მოწვეულნი არიან ინფორმაციის თავისუფლების განვითარების ინსტიტუტის (IDFI) წარმომადგენლები – ლევან ავალიშვილი და გიორგი კლდიაშვილი.
დასწრება თავისუფალია.
ლექციის დრო:7 ნოემბერი, 16:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი

სოციალური მეწარმეობის კონცეფციები და მსოფლიო გამოცდილება
2014-11-06 09:18
ილიას სახელმწიფო უნივერსიტეტის ბიზნესის სკოლა ჩაერთო კონკურსში – „სტუდენტები სოციალური მეწარმეობის მხარდასაჭერად“, რომელიც ყოველწლიურად ტარდება ევრაზიის თანამშრომლობის ფონდისა და საქართველოს სტრატეგიული კვლევებისა და განვითარების ცენტრის ორგანიზებით. პროექტის ფარგლებში, ბიზნესის სკოლის სტუდენტებისათვის მიმდინარე წლის 10 ნოემბერს, 12:00-დან 12:30 საათამდე E 401 და 12:40-დან 14:00 საათამდე E 406 აუდიტორიებში ჩატარდება სემინარი თემაზე „სოციალური მეწარმეობის კონცეფციები და მსოფლიო გამოცდილება“. სემინარზე სტუდენტები დაწვრილებით გაეცნობიან კონკურსის დეტალებს და ისეთ საკითხებს, როგორებიცაა: ბიზნესის კეთების ალტერნატიული გზები, სოციალური მეწარმეობის არსი, ინოვაციური იდეების რეალობაში განხორციელება და სოციალური საწარმოს შექმნა.თუ გაქვთ ინოვაციური იდეა და გსურთ, გარემო უკეთესობისკენ შეცვალოთ, მოდით სემინარზე და ჩაერთეთ კონკურსში.
დასწრება თავისუფალია.
ღონისძიების განრიგი:
10 ნოემბერი
12:00-12:30 საათი, E 401 აუდიტორია
Coffee Break
12:40-14:00 საათი, E 406 აუდიტორია

კონკურსი IDFI-ის სტიპენდიისთვის
2014-11-07 13:15
არასამთავრობო ორგანიზაცია IDFI ილიას სახელმწიფო უნივერსიტეტის ინტერნეტსივრცეში აქტიურისტუდენტებისათვის აცხადებს კონკურსს სტიპენდიის მოსაპოვებლად. მსურველებმა CV და ესე გაგზავნეთ ელექტრონულ მისამართზე: vacancies@idö.ge. საბუთების მიღების ბოლო ვადაა 9 ნოემბერი.
დამატებითი ინფორმაციისათვის ესტუმრეთ კონკურსის ოფიციალურ ვებგვერდს.

პოეზიის საღამო - ზამთრის აბსურდი
2014-11-07 13:51
11 ნოემბერს, სამშაბათს, 19:00 საათზე, ილიას სახელმწიფო უნივერსიტეტის B 202 აუდიტორიაში გაიმართება პოეზიის საღამო – ზამთრის აბსურდი. პოეტები გურამ შეროზია და გვანც ელიენი კლასიკური მუსიკის ფონზე წაიკითხავენ საკუთარ ლექსებს. გარდა ამისა, შედგება ახალი პროექტის პრეზენტაცია. პროექტი – კინო-პოეზია, რომლის მიზანია, თანამედროვე პოეზიის პოპულარიზაცია, ითვალისწინებს მუსიკითა და ლექსების აუდიოჩანაწერებით გაფორმებული მოკლემეტრაჟიანი (ორ-სამწუთიანი) ფილმების მომზადებას. 11 ნოემბერს მოეწყობა პირველი ფილმის ჩვენება და სამომავლო პერსპექტივებზე დისკუსია.
დასწრება თავისუფალია.
ღონისძიების დრო: 11 ნოემბერი, 19:00 საათი
ადგილმდებარეობა: B 202 აუდიტორია, ილიას სახელმწიფო უნივერსიტეტი

ლევან ბერძენიშვილის საჯარო ლექცია
2014-11-10 07:28, 2014-11-10 07:30
პროექტის “- ილიაუნის მწერალი” – ფარგლებში გრძელდება ფილოლოგ ლევან ბერძენიშვილის საჯარო ლექციების სერია, სახელწოდებით – „როგორ ვისწავლოთ წერა სხვების შექმნილი დიდი პოემებისა და დრამების დახმარებით“.
ლექცია “ოდისეა” – უკვდავებიდან მოკვდავობამდე – გზა შინისაკენ ჩატარდება 10 ნოემბერს, 19:00 საათზე, წიგნის სახლში “ლიგამუსი”.
ლევან ბერძენიშვილი განიხილავს შემდეგ თემებს: უნივერსალური პერსონაჟი; უნივერსალური სიუჟეტი; “სხვა” ჰომეროსი; მამაშვილობა; “ურწმუნო” პენელოპე; ჰომეროსიდან ჯოისამდე; ჯოისიდან შმიტამდე.
ლექციის ჩატარების დრო: 10 ნოემბერი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

მოხსენება ქალთა მიმართ ძალადობის შესახებ
2014-11-10 07:31, 2014-11-10 07:32
11 ნოემბერს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის -“Sapere Aude” – ფარგლებში, თეონა გოგუაძე გააკეთებს მოხსენებას თემაზე – „ქალთა მიმართ ძალადობის შესახებ“.
დასწრება თავისუფალია.

გიორგი მაისურაძე ფიოდორ დოსტოევსკის შესახებ
2014-11-10 13:20
13 ნოემბერს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, გიწვევთ ილიაუნის ლიტერატურული კლუბის მორიგ შეხვედრაზე. ფილოსოფოსი გიორგი მაისურაძე ფიოდორ დოსტოევსკის შესახებ ისაუბრებს.დოსტოევსკის არა მხოლოდ რომანებია ”პოლიფონიური“, არამედ თავად ამ რომანების ავტორიც.
მისი ხშირად ურთიერთგამომრიცხავი აზრები და ხატები დოსტოევსკის პიროვნულ პოლიფონიურობაზე მიუთითებს, რაც მის ერთფეროვან წაკითხვასა და ინტერპრეტაციას შეუძლებელს ხდის.დოსტოევსკის შინაგანი დანაწევრებულობა მთელი სიმძაფრით ღმერთის არსებობა – არარსე ბობის თემაში ვლინდება. დოსტოევსკის სამყარო ღმერთის გამოცხადებული მკვლელობის პანიკური მოლოდინი და მისი გარდაუვალობის აფექტური ფორმით უარყოფაა.
დასწრება თავისუფალია.
გელით ყველას!
